होली में चलेगी बिहार स्पेशल, आसान होगा सफर
बिलासपुर | होली में छत्तीसगढ़ से बिहार जाने वालों को सीधी ट्रेन की सुविधा मिलेगी। रेल प्रशासन ने बिलासपुर से गया के बीच एक फेरे के लिए स्पेशल ट्रेन की प्लानिंग की है। बिलासपुर-गया स्पेशल 11 मार्च को रवाना होगी। गया-बिलासपुर 13 मार्च की रात वहां से खुलेगी। होली में जाने वालों को त्योहार के दिन ही रात में लौटने की भी सुविधा मिलेगी। बिहार को जाने वाली साउथ बिहार और बिलासपुर-पटना में वेटिंग लिस्ट लंबी हो गई है। वेटिंग में रहने वालों का बर्थ कंफर्म होना मुश्किल है। इसे देखते हुए रेलवे ने स्लीपर क्लास स्पेशल चलाना तय किया है। बिलासपुर-गया (08295) स्पेशल शनिवार की देर शाम 7 बजे बिलासपुर से खुलेगी। यह ट्रेन चांपा, रायगढ़, ब्रजराजनगर, झारसुगुड़ा, राउरकेला ठहरते हुए रविवार की शाम 4:40 बजे गया पहुंचेगी। गया-बिलासपुर (08296) स्पेशल 13 मार्च की रात 9:30 बजे बिलासपुर के लिए खुलेगी।
hin_Deva hin_Deva